2. jan. 1960[1][2][3][6] (80 år)
Medlem av Nasjonalrådet, medlem av Nasjonalrådet
Friedrich Adler på Commons
Friedrich Adler var sønn av den sosialdemokratiske politikeren Victor Adler. Han ble utdannet i kjemi, fysikk og matematikk fra Universität Zürich.
I 1897 ble han medlem av Sozialdemokratische Partei Österreichs, og var fra 1907 redaktør av partibladet Der Kampf. Han var en venn av Albert Einstein.
Han deltok i den filosofiske diskusjon omkring Ernst Mach, og publiserte Die Entdeckung der Weltelemente (zu E. Machs 70. Geburtstag)[8]
I 1909-1910, mens han studerte i Zürich, ble Adler vurdert til å overta lærestolen i fysikk, men han henviste til Einsteins større ekspertise, og ble lobbyist for Einsteins utnevnelse i stedet.[9]
Adler ble opptatt av den internasjonale fagbevegelsen, og oppgav i 1911 sine vitenskapelige aktiviteter for å bli generalsekretær for SPÖ, noe han var til 1914. Han ble partiets talsmann, og etter første verdenskrig var brutt ut gikk han sterkt i mot at partiet skulle støtte krigen.
I sin kamp mot Østerrike-Ungarns krigspolitikk gikk han 21. oktober 1916 til drastiske metoder da han skjøt landets president, Karl Stürgkh, tre ganger med en pistol og drepte ham. Han ble dømt til døden, men straffen ble omgjort til fengsel på livstid, hvilket den gang reelt svarte til 18 år.
Da novemberrevolusjonen var brutt ut i 1918 ble han løslatt. Han spilte en viktig rolle som leder av arbeiderrådene, Arbeiterräte, og som medlem av Nasjonalrådet. Fra midten av 1920-årene var han primært aktiv i Sosialistisk Internasjonale, der han var generalsekretær i over femten år. Etter annen verdenskrigs utbrudd flyktet han til USA, og etter krigen, i 1946, trakk han seg fra politikk og redigerte en bok med sin fars brevkorrespondanse med August Bebel og Karl Kautsky.
^ a b Munzinger Personen, Munzinger IBA 00000004549, besøkt 9. oktober 2017[Hentet fra Wikidata]
^ Proleksis Encyclopedia, Proleksis enciklopedija ID 6895[Hentet fra Wikidata]
^ Croatian Encyclopedia, Hrvatska enciklopedija-ID 504[Hentet fra Wikidata]
^ Lenin, Vladimir (1909). «Materialism and Empirio-Criticism». Besøkt 11. november 2013.
^ Vallentin, Antonina (1954). The Drama of Albert Einstein. Garden City, NY: Doubleday & Company Inc. s. 50.
Manfred Bauer: Friedrich Adler - Rebell der Einheit. Trotzdem-Verlag 2004.
Walter Wiltschegg: Österreich - der "Zweite deutsche Staat"? Der nationale Gedanke in der Ersten Republik. Graz/Stuttgart 1992.
Store norske leksikon · Brockhaus Enzyklopädie · Deutsche Biographie · VIAF · GND · LCCN · ISNI · BNF · BNF (data) · SUDOC · ULAN · HDS · NLA · NKC · Munzinger (iba)